༄༅། །མཁས་གྲུབ་ཐམས་ཅད་མཁྱེན་པའི་ཞལ་གྱི་པདྨོ་
ལས་འོངས་པའི་ཡིག་ཆུང་བཞུགས་སོ། །
༄༅༅། །ན་མོ་གུ་རུ། བླ་མ་དམ་པ་རྣམས་ལ་ཕྱག་འཚལ་ལོ། །དེ་ལ་འདིར་
རྫོགས་རིམ་དུ་འཇོག་པར་བྱེད་པ་ལ་སྟོང་ཉིད་བསྒོམས་པ་ཙམ་གྱིས་རྫོགས་་
རིམ་དུ་འཇོག་མི་ནུས་ཏེ། སྟོང་ཉིད་རྟོགས་པ་ཐེག་པ་དམན་པ་ལ་ཡང་ཡོད་
པའི་ཕྱིར། སྟོང་ཉིད་དང་ལྷའི་རྣལ་འབྱོར་ཡོད་པ་ཙམ་གྱིས་ཀྱང་རྫོགས་རིམ་
འཇོག་མི་ནུས་ཏེ། དེ་གཉིས་རྒྱུད་སྡེ་འོག་མ་གསུམ་ལ་ཡང་ཡོད་པའི་ཕྱིར།
ཡང་དེ་གཉིས་ཀྱི་སྟེང་དུ་རླུང་གི་རྣལ་འབྱོར་བསྣན་པས་དེར་འཇོག་མི་ནུས་་་
དུ་འ
ཏེ། སྟོང་པ་དང་ལྷའི་རྣལ་འབྱོར་དང་། རླུང་གི་རྣལ་འབྱོར་གསུམ་ག་རྒྱུད་སྡེ་
འོག་མ་གསུམ་ལ་ཡང་ཡོད་པའི་ཕྱིར། དེས་ན་ལུས་ལ་གནད་དུ་བསྣུན་ནས་
་ ་ ་ .
བོགས་འདོན་པའི་སྟོང་ཉིད་རྟོགས་པ་ལ་རྫོགས་རིམ་དུ་འདོད་པ་ཡིན་ལ། དེ་
ལ་ལུས་ཀྱི་གནད། རྩ་དང་། རླུང་དང་། ཐིག་ལེ་རྣམས་ཀྱི་གནས་ཚུལ་ཤེས་
དགོས་པས། ཐོག་མར་རྩའི་ཡོད་ཚུལ་ཅུང་ཟད་བརྗོད་པར་བྱ་སྟེ། དེ་ཡང
མཚན་ཉིད་ཐེག་པ་ནས་དགའ་བོ་མངལ་འཇུག་གི་མདོར། . ལུས་ཀྱི་གཡས་
གཡོན་གཉིས་མདུན་རྒྱབ་གཉིས་སྟེ་བཞི་ལ། རྩ་ཉི་ཁྲི་ཉི་ཁྲི་སྟེ། ལུས་ལ་རྩ་
བརྒྱད་ཁྲི་ཡོད་པར་བཤད་ལ། སྔགས་ཀྱི་ཐེག་པ་ནས་ལུས་ལ་རྩ་བདུན་ཁྲི་ཉིས་
སྟོང་ཡོད་པར་བཤད་པ། དེའི་ནང་ནས་ཀྱང་བརྒྱ་ཉི་ཤུ་རྩའི་གཙོ་བོ་ཡིན་ཏེ།
རླུང་དང་རྣམ་པར་ཤེས་པའི་རྟེན་བྱེད་པའི་ཕྱིར། དེའི་ནང་( ༢ན)ནས་ཀྱང་
ཉི་ཤུ་རྩ་བཞི་རྩའི་གཙོ་བོ་ཡིན་ཏེ། སྐྲ་དང་སེན་མོ་དང་བ་སྤུ་ལ་སོགས་པའི་
རྒྱུ་བྱེད་པའི་ཕྱིར། དེ་ལ་བརྒྱ་ཉི་ཤུ་ནི་སྤྱི་བོར་རྩ་འདབ་སོ་གཉིས། མགྲིན་པར་
424 -

མཁས་གྲུབ་ཐམས་ཅད་མཁྱེན་པའི་ཞལ་གྱི་པདྨོ་ལས་འོངས་པའི་ཡིག་ཆུང་།
་་ལས་
སྐྱེ་
བཅུ་དྲུག །སྙིང་ཁར་བརྒྱད། ལྟེ་བར་དྲུག་ཅུ་རེ་བཞི་དེ་རྣམས་ཡིན་ནོ། །ཉེར་
བཞི་ནི་འོག་ནས་འཆད་པའི་སྙིང་ཁའི་རྩ་བརྒྱད་ལས་གསུམ་གསུམ་དུ་གྱེས་་་་་
པའི་སྐུ་གསུང་ཐུགས་ཀྱི་བརྒྱད་གསུམ་ཉི་ཤུ་རྩ་བཞི་པོ་དེ་ཡིན་ནོ། །དེ
།དེ་ལ
ཀྱང་རོ་རྐྱང་དབུ་མ་གསུམ་གཙོ་བོ་ཡིན་ཏེ། རྩ་གཞན་ཐམས་ཅད་དེ་ལས་
དགོས་པའི་ཕྱིར་རོ། །དེ་ལ་མངལ་དུ་དང་པོར་ཆགས་པའི་ཚེ། སྙིང་ཁའི་ལྟེ་བ་
ལ་རོ་རྐྱང་དབུ་མ་གསུམ། ཤར་དང་ལྷོའི་འདབ་མ་གཉིས་ལ། རིམ་པ་ལྟར་དུ་
སུམ་སྐོར་མ་དང༌། འདོད་མ་གཉིས་སྟེ་ལྔ་དུས་མཉམ་དུ་ཆགས་སོ། །དེ་ནས་
ནུབ་ཏུ་ཁྱིམ་མ། བྱང་དུ་གཏུམ་མོ། །དབུ་མ་དང་དུས་མཉམ་དུ་བདུད་བྲལ་མ་
སྟེ་གསུམ་ཆགས་སོ། །སྙིང་ཁར་དང་པོར་ཆགས་པའི་རྩ་དེ་བརྒྱད་ནི་དེ་རྣམས་
ཡིན་ནོ། །ཕྱོགས་ཀྱི་རྩ་གཞི་ནི་རོ་རྐྱང་དབུ་མ་གསུམ་ལ། ནང་དུ་བུག་པ་རྡོལ་
བའི་ཚུལ་གྱིས་རྩ་བ་ཟུག་ཡོད་ལ། ཡང་མཚམས་ཀྱི་རྩ་བཞི་ནི་ཕྱོགས་ཀྱི་རྩ་
བཞི་ལས་གྱེས་པ་ཡིན་ཏེ། དེ་ཡང་དང་པོར་བརྗོད་ན། ཤར་སུམ་སྐོར་མ་ལས་
ཤར་ལྷོ་མཚམས་ཀྱི་རྩ་གྱེས་པ་ཡིན་ལ། མཚམས་ཀྱི་རྩ་གཞན་གསུམ་ནི་རིམ་པ་
ལྟར། ལྷོའི་( ༢བ) འདོད་མ། ནུབ་ཀྱི་ཁྱིམ་མ། བྱང་གི་གཏུམ་མོ་གསུམ་ལས་
གྱེས་པ་ཡིན་ནོ། །དེ་ནས་སྙིང་ཁའི་རྩ་འདབ་བརྒྱད་ནི། སུམ་སྐོར་མ་སོགས་ཀྱི་
རྩ་བཞི་དང་། དེ་ལས་གྱེས་པའི་མཚམས་ཀྱི་རྩ་བཞི་སྟེ། བརྒྱད་པོ་དེ་ཡིན་པས་
སྙིང་ཁར་དང་པོར་ཆགས་པའི་རྩ་བརྒྱད་དང་མི་གཅིག་གོ །རྩ་འདབ་མ་
བརྒྱད་པོ་དེ་ལས་སྐུ་གསུང་ཐུགས་ཀྱི་རྩ་བརྒྱད་བརྒྱད་གྱེས་པ། བརྒྱད་གསུམ་
ཉི་ཤུ་རྩ་བཞི་ཡིན་ནོ། །ཉེར་བཞི་པོའི་སྟེང་དུ་སྙིང་ཁར་དང་པོར་ཆགས་པའི་
རྩ་བརྒྱད་བསྣན་པ་དེ་ལ། བྱང་སེམས་འབབ་པའི་རྩ་སོ་གཉིས་ཞེས་ཐ་སྙད་
བྱེད་པ་ཡིན་ནོ། །ཉེར་བཞི་པོ་དེ་ལས་གསུམ་གསུམ་དུ་ཕྱེ་བས་བདུན་ཅུ་རྩ་
གཉིས་སུ་འགྲོ་བ་ཡིན་པས། དེ་ཡང་སྐུ་གསུམ་ཐུགས་ལ་ཐིམ་པ་དང་། ལོངས་
སྤྱོད་དང་བདག་པོ་གསུམ་གྱི་སྒོ་ནས་འབྱེད་པ་ཡིན་ནོ། །བདུན་ཅུ་རྩ་གཉིས་
425 -

མཁས་གྲུབ་རྗེའི་གསུང་འབུམ།
ཨ
པོ་དེ་ལས།
རེ་རེ་ལ་སྟོང་སྟོང་དུ་གྱེས་པས་སྟོང་ཕྲག་བདུན་ཅུ་རྩ་གཉིས་ཡོད་
པ་ཡིན་ནོ། །དེ་ཡང་རོ་རྐྱང་དབུ་མ་གསུམ་གྱི་གནས་ཚུལ་ཅུང་ཟད་བརྗོད་ན།
རོ་རྐྱང་གཉིས་ཀྱིས་དབུ་མ་ལ་ལྕགས་སྒྲོག་གི་ཚུལ་གྱིས་འཁྱུད་ནས་ཡོད་ལ། དེ་
ཡང་དབུ་མ་དབུས་ན་ཡོད། དེའི་ནང་ནས་མུན་པ་དང༌། ཁུ་ཁྲག་དང་། རླུང་
འབྱུང་བ་ལས། སྙིང་སྟོབས་རྡུལ་མུན་གྱི་ནང་ནས། མུན་པའི་རྩ་དང་། སྐྱེས་
པ་བུད་མེད་མ་ནིང་གསུམ་གྱི་ནང་ནས། མ་ནིང་གི་རྩ་དང་། ཟླ་ཉི་སྒྲ་གཅན་
གསུམ་གྱི་ནང་ནས་སྒྲ་གཅན་གྱི་རྩ་ཞེས་བྱའོ། །དབུ་མའི་གཡས་ན་རོ་མ་
གནས་ཤིང་། དེའི་ནང་ནས་ཁུ་བ་དང་ཅུང་ཟད་འདྲེས་པའི་ཁྲག་ཕལ་ཆེར་
འབབ་བོ། །དེའི་ཁ་ནི་སྙིང་གི་ཕྱོགས་ན་ཡོད་དོ། །སྟེང་འོག་གཉིས་ཀ་ལ་བུག་
པ་ཡོད་པ་ལ། སྙིང་གི་ཕྱོགས་( ༣ན)ཁོ་ན་ལ་ཁ་ཡོད་ཟེར་བའི་རྒྱུ་མཚན་ནི།
ཁྲག་ཕྱིར་འཕེན་པ་དང་ནང་དུ་བསྡུད་པའི་བྱ་བ་སྟེང་ཕྱོགས་ཀྱི་མགྲིན་པ་་་་་་
ནས་བྱེད་ཀྱི། འོག་གི་བུག་པ་ནས་མི་བྱེད་པས་དེའི་དོན་གྱི་ཡིན་ནོ། །རྐྱང་མ་
ནི་དབུ་མའི་གཡོན་ན་ཡོད་ཅིང༌། ཁྲག་དང་ཅུང་ཟད་འདྲེས་པའི་ཁུ་བ་ཕལ་
ཆེར་འབབ་བོ། །དེ་ལ་ཟླ་བ་དང་། སྐྱེས་པ་དང་། སྙིང་སྟོབས་དང༌། ཐབས་ཀྱི་
རྩ་ཞེས་བྱ་སྟེ། ཁུ་བ་གཙོ་བོར་འབབ་པའི་ཆ་ནས་ཡིན་པ་འདྲའོ། །རོ་མ་ལ་ཉི་
མ་དང་། བུ་མེད་དང་། · རྡུལ་དང་། ཤེས་རབ་ཀྱི་རྩ་ཞེས་བྱ་སྟེ། ཁྲག་གཙོ་བོར་
འབབ་པའི་ཆ་ནས་ཡིན་པ་འདྲའོ། །དེ་ལ་རོ་རྐྱང་དབུ་མ་གསུམ་ནི། །སྤྱི་བོ་
ནས་སུམ་མདོའི་བར་དུ་ཡོད་ལ། །དེ་ནས་གཉིས་སུ་གྱེས་ཏེ་རོ་རྐྱང་དབུ་མ་
གསུམ་གྱི་རྩ་ཚན་གཅིག་རྐང་མཐིལ་དུ་འགྲོ་ལ། ཚན་གཅིག་ནོར་བུའི་བར་དུ་
འགྲོ་བས། རྐང་པ་གཉིས་དང་ནོར་བུ་གསུམ་ལ་རྩ་གསུམ་ག་ཡོད་པ་འདྲ་བ་
ཡིན་ནོ། །རྐྱང་མའི་སྟེང་འོག་གཉིས་ཀ་ལ་བུག་པ་ཡོད་པར་འདྲ་བ་ལ། ལྟེ་བ་
ཁོ་ན་ལ་ཁ་ཡོད་ཟེར་བ་ནི། ཁུ་བ་ཕྱིར་འཕེན་པ་དང་། ནང་དུ་འཛིན་པ་
གཉིས་ལྟེ་བ་ནས་བྱེད་པས་དེའི་ཆ་ནས་ཡིན་ནོ། །དེ་ཡང་ལྟེ་བ་ཡན་ཆད་ཀྱི་
426

མཁས་གྲུབ་ཐམས་ཅད་མཁྱེན་པའི་ཞལ་གྱི་པདྨོ་ལས་འོངས་པའི་ཡིག་ཆུང་།
དབང་དུ་བྱས་པ་ཡིན་ལ། ལྟེ་བ་མན་ཆད་དུ་ནི་རྐྱང་མ་དབུས་སུ་ཡོད་ཅིང་དྲི་
ཆེན་འབབ་ལ། དབུ་མ་གཡས་ན་ཡོད་ཅིང་ཁུ་བ་འབབ། རོ་མ་གཡོན་ན་ཡོད་
ཅིང་གཅི་བ་འབབ་བོ། །སྡོམ་འབྱུང་ལས། རོ་མ་འབྱུང་བའི་ལམ་དུ་བཤད་པ་
དང་། རྐྱང་མ་འཇུག་པའི་ལམ་དུ་བཤད་པ་ནི། ཤེས་པས་ཡུལ་འཛིན་པའི་
དུས་སུ། རོ་མའི་ནང་ནས་རླུང་དང་བསྡེབས་ནས་ཕྱིར་ཐོན་ཏེ་ཡུལ་འཛིན་
ཅིང་།
ཡུལ་( ༣༠)བཟུང་ཟིན་ནས་རླུང་དང་ལྷན་ཅིག་རྐྱང་མའི་ནང་ནས་
འཇུག་པ་ཡིན་ནོ། །རྩ་འཁོར་བཞིར་བྱང་སེམས་འབབ་པའི་ཆ་ནས་དགའ་བ་
བཞིའམ། བཅུ་དྲུག་ཏུ་འགྱུར་ཚུལ་ནི། གཏུམ་མོ་ལྟ་བུ་བསྒོམ་པས་དམར་ཆ་
འཕེལ་ཏེ། བྱང་སེམས་ཞུ་ནས་སྤྱི་བོ་ནས་འབབ་པ་ནས་བཟུང་སྟེ། མགྲིན་
པར་སླེབས་ཀྱི་བར་ལ་དགའ་བཞིའི་ནང་ནས་དགའ་བ་དང་། དགའ་བ་དེ་ལ་
ཡང་དགའ་བའི་དགའ་བ་དང༌། དེའི་མཆོག་དགའ་དང་། དེའི་ཁྱད་པར་གྱི་
དགའ་བ་དང་། དེའི་ལྷན་སྐྱེས་ཀྱི་དགའ་བ་ཡོད་པས་དེ་དག་ཀྱང་སྐྱེའོ། །དེ་
བཞིན་དུ་བྱང་སེམས་དེ་མགྲིན་པ་ནས་འབབ་པ་ནས་བཟུང་སྟེ། སྙིང་ཀར་
སླེབ་ཀྱི་བར་ལ་མཆོག་དགའ་དང་། དེ་ཡང་དགའ་བ་བཞི་ཡོད་པས་དེ་དག་
ཀྱང་སྐྱེའོ། །ཡང་སྙིང་ཁ་ནས་འབབ་པ་ནས་བཟུང་སྟེ། ལྟེ་བར་སླེབ་ཀྱི་བར་ལ་
ཁྱད་པར་གྱི་དགའ་བ་དང་། དེ་ཡང་དགའ་བ་བཞི་ཡོད་པས་དེ་དག་ཀྱང་
སྐྱེའོ། །ཡང་ལྟེ་བ་ནས་འབབ་པ་ནས་བཟུང་སྟེ། ནོར་བུའི་རྩེར་སླེབས་ཀྱི་བར་
ལྷན་སྐྱེས་ཀྱི་དགའ་བ་དང་། དེ་ཡང་དགའ་བ་བཞི་ཡོད་པ་རྣམས་སྐྱེའོ། །དེ་
ཡང་གྲགས་ཚོད་ལ་རྩ་འཁོར་བཞིར་གྲགས་ཤིང༌། ཞིབ་ཏུ་བྱས་ན་འཁོར་ལོ་
བདུན་ཡོད་དེ། དེ་ཡང་འཁོར་ལོ་བཞི་པོའི་སྟེང་དུ་གཙུག་ཏོར་ན་རྩ་འདབ་
བཞི། གསང་གནས་ན་རྩ་འདབ་སོ་གཉིས། ནོར་བུའི་རྩེ་ན་རྩ་འདབ་བརྒྱད་
ཡོད་པའི་རྩ་འཁོར་གསུམ་སྟེ་བདུན་ནོ། །དེ་དག་གི་ལྟེ་བར་རོ་རྐྱང་གཉིས་
གང་རུང་གཅིག་གི་སྟེང་དང༌། གཅིག་གི་འོག་ནས་འཁྱུད་ནས་ཡོད་ཅིང་། དེ་
427-

མཁས་གྲུབ་རྗེའི་གསུང་འབུམ། ཨ
་རླུང་
ཡང་དེ་གཉིས་ཀྱི་བར་ན་དེ་དག་གཉིས་ཀྱི་མ་སླེབ་པའི་བར་སྟོང་ཅུང་ཟད་
ཡོད་དོ། །སྙིང་ཁའི་དབུ་( ༤ན) མའི་ནང་ན་རྣམ་ཤེས་དང་ལྷན་ཅིག་པའི
ཡོད་དེ། དེ་ལ་ཡེ་ཤེས་ཀྱི་རླུང་མི་ཤིགས་པའི་ཐིག་ལེ་ཞེས་གསུངས་སོ། །ཁུ་
ཁྲག་གཉིས་ཀྱང་ཡོད་ཅིང་དེ་ཡང་རྩ་མདུད་ཀྱི་ཐད་ཀྱི་དབུ་མའི་ནང་ན་ཡོད་་
དོ། །ལུས་ཟུངས་བཅུ་དྲུག་གི་ནང་ནས་ཁུ་ཁྲག་གཙོ་བོ་ཡིན་ཞིང་།
གཞན་
གཙོ་
རྣམས་དེའི་རྣམ་འགྱུར་ཡིན་ལ། དེ་ཡང་དང་པོར་མངལ་དུ་ཆགས་དུས་ཁུ་
ཁྲག་གཉིས་སྙིང་ཀ་ན་ཡོད་ལ། དེ་ནས་ཁུ་བ་སྟེང་གི་ཕྱོགས་སུ་སོང་སྟེ།
བོར་སྤྱི་བོ་ན་གནས་ལ། དེ་ཡང་ནམ་བསྒོམས་པ་ན་སྐྱེ་བ་ཡིན་གྱི་སྣོད་དུ་
བླུགས་པའི་ཚུལ་གྱིས་ཡོད་པ་ནི་མ་ཡིན་ནོ། །ཁྲག་འོག་ཏུ་སོང་སྟེ་གཙོ་ཆེར་ལྟེ་
བ་ན་གནས་ལ་གཏུམ་མོ་འབར་བ་དང་། ཐིག་ལེ་འཛག་པའི་དམིགས་པ་ལྟེ་
བ་སོགས་སུ་གཏོག་པའི་རྒྱུ་མཚན་དེ་ཡིན་ནོ།
།རྩ་དེ་དག་ཏུ་བྱང་སེམས་
དཀར་དམར་དང་། རླུང་ཇི་ལྟར་རྒྱུ་བའི་ཚུལ་ནི་རྩ་སྟོང་ཕྲག་བདུན་ཅུ་རྩ་
གཉིས་པོ་དེ་ལ་སྟོང་ཕྲག་ཉེར་བཞི་ཚན་པ་གསུམ་ཡོད། དེའི་ཚན་པ་གཅིག་ལ་
ཁུ་བ། ཚན་པ་གཅིག་ལ་ཁྲག་གོ །ཚན་པ་གཅིག་ནས་རླུང་འབབ་པས། རྩ་
སྟོང་ཕྲག་བདུན་ཅུ་རྩ་གཉིས་ལ་ཁུ་ཁྲག་རླུང་གསུམ་འབབ་ཚུལ་དེ་ཡིན་ནོ།
ཡང་དེའི་གྱེས་གཞི་རྩ་ཉེར་བཞི་པོ་དེ་ལ་རྩ་བརྒྱད་ཚན་གསུམ་ཡོད་པས།
གསུམ་པོ་དེ་ལ་ཡང་ཁུ་ཁྲག་རླུང་གསུམ་འབབ་ཚུལ་དེ་ཡང་སྔ་མ་དང་འདྲའོ། །
རྩ་ཉེར་བཞི་པོ་གྱེས་གཞི་སྙིང་ཀའི་རྩ་བརྒྱད་ལ་ནི་བཤང་གཅི་གཉིས་ཁུ་ཁྲག་
གཉིས། བད་ཀན་ཏེ་བདུད་རྩི་ལྔ་འབབ་བོ། །བརྒྱད་པོ་དེའི་གྱེས་གཞི་རོ་རྐྱང་
དབུ་མ་གསུམ། ( ༤༠) ཡིན་ལ། དེ་དག་གི་འབབ་ཚུལ་ནི་བཤད་ཟིན་ལ། རྩ་
རྣམས་བསྡུ་ན། སྟོང་ཕྲག་བདུན་ཅུ་རྩ་གཉིས་པོ་དེ་ཡང་། བདུན་ཅུ་རྩ་གཉིས་
སུ་འདུ་ལ། དེ་ཡང་ཉེར་བཞི་འདུ། དེ་ཡང་སྙིང་ཁའི་རྩ་བརྒྱད་དུ་འདུ། དེ་རོ་
རྐྱང་དབུ་མ་གསུམ་དུ་འདུ། དེ་གཉིས་ཀྱང་དབུ་མར་འདུའོ། །གྱེས་ཚུལ་ནི་
མ
428-

མཁས་གྲུབ་ཐམས་ཅད་མཁྱེན་པའི་ཞལ་གྱི་པདྨོ་ལས་འོངས་པའི་ཡིག་ཆུང་།
གོང་ལྟར་རོ། །ལྷ་གཙོ་བོ་ལ་འཁོར་སྤྲོ་བསྡུ་བྱེད་པའི་ཚུལ་ནི། སྙིང་ཀའི་རྩ་
དང་རླུང་ལས་ཕྱོགས་ཀྱི་རྩ་དང་རླུང་གཞན་རྣམས་སྤྲོ་བསྡུ་བྱེད་པ་དེ་ལ་དཔེ་་
བྱས་ནས་བསྒོམས་པ་ཡིན་ནོ། །སྙིང་ཁའི་རྩ་ཞེས་པ་སྲོག་རྩ་ཡིན་ལ། དེ་ཡང་
རྒལ་ཚིགས་ཀྱི་ནང་ཙམ་ན་རྒལ་ཚིགས་ལ་བརྟེན་ནས་གནས་པ་ཡིན་ནོ། །དེ་
ལ་རོ་རྐྱང་དབུ་མ་གསུམ་བརྟེན་ནས་ཡོད་དོ། །དེའི་མགོ་ནི་གྲུ་གསུམ་དུ་ཡོད་
ལ། མགྲིན་པར་གཞོན་ནུ་མའི་ནུ་མ་འདྲ་བ་དང་། སྙིང་ཀར་མིག་འདྲ་བ་
དང་། ལྟེ་བར་པདྨ་འདྲ་བ་དང་། གསང་གནས་ན་རྡོ་རྗེ་འདྲ་བ་དང་། ནོར་
བུར་ཟར་མའི་མེ་ཏོག་གི་ཕྱིའི་དབྱིབས་འདྲ་བའོ། །དེས་ན་རྩ་དང་རླུང་གང་
ཡིན་ཀྱང་སྙིང་ཁ་ན་ཡོད་ཅེས་པ་ནི། ནུ་མ་གཉིས་ཀྱི་བར་གྱི་ཐད་དྲང་གི་རྒལ་
ཚིགས་ཀྱི་ནང་ཙམ་ན་ཡོད་པ་ལ་གོ་དགོས་སོ། །སྔར་བཤད་པའི་བྱང་སེམས་
འབབ་པའི་རྩ་སོ་གཉིས་པོ་དེ་སྤྱི་བོའི་རྩ་འདབ་མ་ཡིན་ཏེ། དེའི་ནང་ན་སྙིང་
ཀའི་རྩ་བརྒྱད་འདུག་པའི་ཕྱིར་རོ། །སོ་གཉིས་པོ་བདེ་མཆོག་གི་ལྷ་མོ་དང་
སྦྱར་ན། རོ་རྐྱང་དབུ་མ་གསུམ་ནི་རྡོ་རྗེ་ཕག་མོ་ཡིན་ལ། སྐུ་གསུང་ཐུགས་ཀྱི་
རྩ་ཉེར་བཞི་ནི་འཁོར་ལོ་གསུམ་གྱི་ལྷ་མོ་ཉེར་བཞི་དང་། སུམ་སྐོར་མ་སོགས་
ཕྱོགས་ཀྱི་རྩ་བཞི་ནི། · ས་ཆུ་མེ་རླུང་འབྱུང་བའི་རྩ་ཡིན་པས་( ༥ན)བདེ་ཆེན་
འཁོར་ལོའི་ལྷ་མོ་བཞི་དང་སྦྱར་བ་ཡིན་ལ། སྒོ་མཚམས་མ་བརྒྱད་ལ་རྩ་སྦྱོར་
རྒྱུ་མེད་པ་འདྲ་གསུང་། སྙིང་ཀའི་རྩ་ཧཱུྃ་རིང་པོ་ནི་བདེ་མཆོག་དང་། སྐུ་
གསུང་ཐུགས་ཀྱི་རྩ་ཉེར་བཞིའི་ནང་གི་ཁམས་གསུམ་སྟེ་ཉེར་བཞི་ནི། འཁོར་
ལོ་གསུམ་གྱི་དཔའ་བོ་ཉེར་བཞི་དང་སྦྱར་རོ། །དེ་ཡང་བདུད་གྲལ་མར་འཆི་
བའི་དུས་མ་གཏོགས་གཞི་དུས་སུ་བྱང་སེམས་མི་འབབ་པས་དེ་ལྷ་མོ་དང་མི་་
སྦྱོར། དེ་ལ་བདུད་ཟེར་བའི་རྒྱུ་མཚན་ནི། རང་གཞན་གཉིས་ཀར་བྱང་
སེམས་འབབ་པ་འགོག་པའོ། །དེ་ཡང་གཞི་དུས་སུ་ཐ་མལ་པ་ལ་འཆི་བའི་
དུས་མ་གཏོགས་པ་དེའི་ནང་དུ་བྱང་སེམས་མི་འབབ་ཀྱང་། ལམ་དུས་སུ་ས་
-429-

མཁས་གྲུབ་རྗེའི་གསུང་འབུམ།
་ཨ་
མཐོན་པོར་སོང་བའི་ཚེ། འཆི་བའི་གོང་ནས་ཀྱང་དེའི་ནང་དུ་བྱང་སེམས་
འབབ་པ་ཡིན་ནོ། །རྩ་སོ་གཉིས་ཀྱི་བདུད་གྲལ་མ་མ་གཏོགས་སོ་གཅིག་པོ་དེ་
བདག་མེད་ལྷ་མོ་བཅོ་ལྔ་དང་ཡང་སྦྱོར་བ་ཡིན་ཏེ། གཙོ་མོ་ལ་གསུམ། འཁོར་
བཅུ་བཞི་ལ་རྩ་གཉིས་གཉིས་ཏེ་སོ་གཅིག་ཐིམ་མོ། །ལྷ་མོ་དེ་དག་བསྐྱེད་
པའི་ཡི་གེ་ནི། ཿ ཨཿ ཚེག་དྲག་ཅན་མ་གཏོགས་པའི་དབྱངས་ལྷག་མ་བཅོ་ལྔ་
ཡིན་ནོ། །རླུང་དང་གཏུམ་མོའི་རྣལ་འབྱོར་ལ་བརྟེན་ནས་ལྟེ་བའི་ཁྲག་དང་།
སྤྱི་བོའི་བྱང་སེམས་ཡར་མར་འགྲོ་སྲིད་ཀྱི། སྙིང་ཁའི་རྩ་མདུད་ཀྱི་ནང་གི་བྱང་
སེམས་དཀར་དམར་གཉིས་དང༌། ལྷན་སྐྱེས་ཀྱི་རླུང་རྣམས་འཆི་བའི་དུས་མ་
གཏོགས་འཕོ་འཇུག་མི་བྱེད་པ་ཡིན་ནོ། །རྫོགས་རིམ་གྱི་རྟོགས་པ་རྣལ་མ་
གཅིག་བརྒྱུད་ལ་སྐྱེ་འདོད་ན། དེ་ལ་འཆི་དུས་ཀྱི་འབྱུང་བ་བསྡུད་རིམ་ཤེས་
དགོས། དེ་ལ་བསྐྱེད་རིམ་ཤེས་དགོས་(༥བ) པས། དེ་ནི་ཐམས་ཅད་སྟོང་པ་སྟེ་
འཆི་བའི་འོད་གསལ་ལས། སྟོང་པ་ཉེར་ཐོབ་སྟེ་དྲི་ཟ་བར་སྲིད་དུ་སྐྱེ་བའི་
སེམས་འབྱུང་། དེ་ལས་ཐབས་མཆེད་པ་སྟེ་བར་དོ་དྲི་དང་གནས་ལ་འདོད་
པའི་སེམས་འབྱུང་། དེ་ལས་ཤེས་རབ་སྣང་བ་སྟེ་མངལ་དུ་སྐྱེ་བ་འཛིན་པའི་
སེམས་འབྱུང་། དེས་ན་མངལ་དུ་ཉིང་མཚམས་སྦྱར་མ་ཐག་ཏུ་འབྱུང་བ